tomron87/hebrew-wikipedia-sentences-corpus huggingface dataset:
Sea of Stars כולל פתרון חידות, ולחימה מבוססת תורות, כאשר השחקן יכול לשלוט בעד שש דמויות.
Sea of Stars הוא משחק תפקידים בסגנון רטרו שבמרכזו שני גיבורים בשם Valere ו-Zale, המשתמשים בכוחם של הירח והשמש בהתאמה כדי להילחם נגד יצירותיו של אלכימאי מרושע.
המשחק כולל אלמנטים של פתרון חידות ולחימה מבוססת תורות, כאשר שחקנים יכולים לשלוט בעד שש דמויות שחקנים.
ים של כוכבים מתרחש באותו יקום של משחק "The Messenger" שהוא משחק פלטפורמה משנת 2018 של Sabotage Studio.
ולר וזייל הם לוחמי Solstice, הרפתקנים שיש להם שליטה על Eclipse Magic.
הכוח שלהם הוא הקסם היחיד שמסוגל לפגוע ב-Dwellers, מפלצות עולמיות שנוצרו על ידי אלכימאי דמוי אל בשם פלשמנסר.
במהלך מסעותיהם, הם נעזרים בחבר ילדותם, טבח-לוחם בשם גארל.
לשלישייה מצטרפים מתנקש בשם סראי, מוריין, ארלינה וברוגבס.
לאחר מספר קרבות, ארלינה וברוגבס בוגדים בקבוצה ומזעיקים כת המשרתת את פלשמנסר.
חברי הכת משתמשים בשרידי המפלצת כדי להחיות את שוכן המאבקים החזק.
לאחר שהגיעו למקום מבטחים, מוריין אומרת לוואלר וזייל שעליהם להתעמת עם התושבים במעוז הכת באי מסה.
ורוב עלילת המשחק סובבת סביב עלילת הגיבורים ומסעם להביס את פלשמנסר.
אם השחקן משלים קבוצה של משימות צד ספציפיות, סיום חלופי ייפתח.
החבורה מאתרת מכשיר שהשאיר רשאן בשם Cronophage, שבו הם משתמשים כדי למנוע את מותו של גארל על ידי נסיעה לעבר.
הם מחליפים אותו ב-B'st, שלובש את צורתו רגע לפני שהוא נפגע על ידי הפלשמנסר וה-B'st שהשתנה מתחזה לגארל במהלך כל האירועים שבאו עד היום כדי למנוע פרדוקס זמן.
Sea of Stars הוכרז ב-19 במרץ 2020, כפרויקט בקיקסטארטר.
Sabotage Studio, מפתחת המשחק, התכוונה לפתח משחק תפקידים שאפתני יותר מ־The Messenger (המשחק הקודם sea of stars מתרחש ביקומו).
המנהל הקריאטיבי אמר: Sabotage רצה להרחיב ולספר סיפור חדש באותו עולם משחק, תוך שימוש בז'אנר חדש שלא כמו סגנון Metroidvania של המשחק הראשון.
גרסאות המחשב והפלייסטישן 5 זכו לביקורות טובות, בעוד שגרסת הנינטנדו סוויץ זכתה לביקורות מצוינות.
מבקרים רבים ציינו שהמשחק שואב השראה ממשחקים כגון Chrono Trigger, Super Mario RPG ו-Golden Sun.
רבים מהמבקרים מצביעים על זה שהמשחק מצליח לעבד משחקיות מודרנית מוצלחת בעטיפת רטרו, ומחדש בהצלחה את הנוסחה המוכרת של הז'אנר, אם כי כמה ביקורות בולטות סברו שהוא חסר חדשנות בהשוואה למשחקי העבר.
הגרדיאן השווה אותו ל"קלאסיקה אבודה ומאוחרת של עידן הסופר נינטנדו".
הם שיבחו את מערכות המשחק ה-JRPG המודרניות, הסגנון החזותי, הפסקול, הסביבות וההומאז'ים למשחקי העבר.
הם הגיעו למסקנה ש"ים של כוכבים אינו מראה רדודה של משחקי RPG בעבר.
העומק והניצוץ שלו הופכים אותו לקלאסיקה מודרנית בפני עצמה." יורוגיימר סיכם את הביקורת שלהם בקביעה ש"ההשראות השקולות של Sea of Stars הן צלחה עם רגישויות חכמות ומודרניות, ויצרה תוספת מבורכת יותר למועדון ה-RPG העכשווי".
Game Informer הפנה שבחים מיוחדים כלפי המודרניזציה של המשחק של מכניקות JRPG שונות ישנות יותר, אשר "מובילה לחלקה ועקבית הרפתקה מרגשת עם לחימה מהנה, והכל בעולם מדהים ומזמין."
גם באתר הביקורות Vgames נכתב: "סיפור מעולה, עם יופי של בנייה של דמויות והעולם מערכת קרבות שמשלבת מחשבה בעולם ה-Turn Based המשחק נראה נהדר - עיצוב אמנותי על-זמני" וניתן למשחק ציון של 9.5 מתוך 10.
Sea of Stars מכר 100,000 עותקים ב-24 השעות הראשונות לצאתו, ויותר מ-250,000 בשבוע הראשון.
במשחק שיחקו יותר מארבעה מיליון אנשים עד דצמבר 2023.
SEALAB (תרגום חופשי מאנגלית: מעבדה ימית) היא סדרת ניסויים של הצי האמריקני שבמסגרתם נסיינים שהו וגרו מתחת לפני המים לזמן ממושך, במעונות תת-ימיים, מעין קפסולות, בבידוד מוחלט מהסביבה החיצונית ומאנשים אחרים.
מטרת המחקר הייתה להבין את יכולת הגוף האנושי להתמודד עם תנאי לחץ לא טבעיים, בידוד וריחוק מן החברה, וכמו כן בדיקת אופן פעולת מערכות האדם הכלליות מתחת לפני המים בזמן ממושך.
הידע שהושג ממחקרים אלו עזר לבניית ציוד צלילה ושחייה טובים יותר, ציוד חילוץ תת-מימי מתקדם, וכמו כן להבנת המערכות הפסיכולוגיות והגופניות שבגוף האדם.
SEALAB I, המתקן הראשון בסדרת שלושת המתקנים, הוכנס אל מתחת לפני המים ליד חוף ברמודה, ב-1964. המתקן הושם בעומק של 58 מטרים מתחת לפני הים.
המתקן נבנה מחומרים עמידים והורד מתחת לפני המים על ידי מנוף.
במסגרת הניסוי, במתקן שהו ארבעה צוללנים, שהיו אמורים לשהות בו כשלושה שבועות רצופים.
כעבור 11 ימים הניסוי הופסק, בעקבות סערה טרופית.
על המתקן פיקד רב החובל ג'ורג פ., שפיתח מאוחר יותר מחקרים חשובים בנושא צלילה וציוד צלילה.
SEALAB I היה מתקן בסיסי ביותר, ולא היו בו מכשירים אלמנטריים כגון מקררים או תאורה.
בנוסף, SEALAB I היה הניסוי הראשון, ולכן לא בוצעו בו ניסויים רבים שנדרשו לפרויקט.
בין השאר בשל כך בוצעו עוד מספר ניסויים.
SEALAB II, המתקן השני, שהושם במים ב-1965, לא דמה כלל למתקן הקודם, וכלל שכלולים והבדלים רבים.
בין השאר, הוא כלל מקלחת חמה וקרה, וכן מקרר.
המתקן הוכנס למים מחוף קליפורניה, אל עומק של 62 מטרים מתחת לפני הים.
ב-28 באוגוסט 1965 נכנס למתקן הצוות הראשון של צוללנים, מתוך שלושה.
כל צוות בילה חמישה עשר יום במתקן התת-ימי, אך האסטרונאוט סקוט קרפטנר, שגם השתתף בפרויקט, נשאר במתקן שלושים ימים.
בנוסף לבחינה גופנית של הצוותים (מתוארת בספר שנכתב על ידי רודולף והאמרליך), הנסיינים בדקו כלים חדשים, שיטות חילוץ, וכן נבדק מצב הרוח והתחושות הנפשיות אצל הנסיינים, ששהו ימים רבים מתחת לפני הים, מבלי לפגוש באדם אחר.
לצוות במתקן סייע דולפין בשם סאפי שאומן בתוכנית היונקים הימיים של הצי האמריקני, אשר העביר לשוהים מים ומזון מפני השטח.
בסיסה של קפסולת SEALAB III הוא שילדת מבנה SEALAB II, עם שיפוצים ושיפורים רבים, אך היא מוקמה בעומק פי ארבעה מאשר SEALAB II (כ-240 מטרים).
לפי התכנון, חמישה צוותים של תשעה צוללנים היו אמורים לשהות כל אחד כ-12 ימים במתקן, לבחון שיטות חילוץ וכן מחקרים בנושא אוקיינוגרפיה ודיג.
ההכנות עבור חלק זה בפרויקט היו רבות, בעיקר בשל העומק הרב שבו הקפסולה אמורה להתמקם.
בנוסף להכנות בדמות מחקרים רבים בנושאים פיזיולוגיה, כימיה, וביולוגיה, הנסיינים שנבחרו למשימה היו צוללנים מומחים מיחידה מוושינגטון, וכן הוכנו צוותי הצלה מיוחדים שידעו לפעול בעומקים ובתנאים קיצונים שכאלו.
ב-15 בפברואר 1969, SEALAB III הוכנס אל מתחת לפני המים, לעומק 185 מטרים, בחוף קליפורניה.
זמן קצר לאחר הכניסה למים, נפער בקפסולה חור ומים החלו להיכנס אליה, ושישה צוללנים נשלחו במהרה לתקן את הדליפה, אך הם נחלו כישלון.
במהלך הניסיון השני לחילוץ השוהים ותיקון הדליפה, מת הצוללן בארי קאנון, משוהי הקפסולה.
מאוחר יותר, התברר שבמסכת הנשימה שלו היה חסר ברליים - תערובת של סידן הידרוקסילי ובריום הידרוקסילי המשמשת לספיחת פחמן דו-חמצני ממערכת הנשימה.
בארי קאנון מת מחנק כתוצאה מהצטברות פחמן דו-חמצני במערכת הנשימה הסגורה.
בזמן שחמשת הצוללנים האחרים ששהו במתקן הובלו לתהליך כבן שבוע להפחתת לחץ הדרגתית בתא לחץ, היו ניסיונות חוזרים ונשנים לפגיעה באספקת החמצן שלהם, על ידי מישהו בסיפון.
לבסוף, שומר הוצב ליד תא הלחץ והצוות החלים.
חשוד אפשרי זוהה על ידי פסיכיאטר המבצע, אולם הפושע מעולם לא הועמד לדין והסיבה לניסיון ההריגה לא ידועה.
לפי דבריו של ג'ון קרייבן, אחד מבכירי קציני חיל הים האמריקני ומנהל חטיבה שבמסגרתה התנהל פרויקט SEALAB, פרויקט SEALAB III הוא "כישלון מוחלט עם כל התקלות המוזרות והאפשריות".
בעקבות אירועים אלה, פרויקט SEALAB הלך ודעך.
למרות שלמחקרים הייתה חשיבות רבה והתקלה בקפסולה תוקנה, לא היה המשך לניסוי.
כעבור זמן, הועלו מספר הצעות להמשך הניסויים, אך הן מעולם לא מומשו.
Second Life (בתרגום לעברית: חיים שְׁנִיִּים) הוא עולם וירטואלי אינטרנטי מרובה משתתפים בגרפיקה תלת־ממדית.
שבו ניתן ליצור דמות ייצוגית (אווטאר) ולהתאים אישית את תכונותיה.
בתוך היקום הווירטואלי ניתן לעבור בין האיים שפרוסים על פני הכוכב, לפגוש אנשים, לשוחח וליצור אינטראקציה עם שחקנים אחרים במגוון פעילויות ומחוות, בדומה לפעילויות של בני אדם בעולם האמיתי.
בניגוד לעולמות וירטואליים במשחקי מחשב, בהם השחקנים נדרשים לפתור בעיות או עומדים בפני אתגרים ומתקדמים בשלבים במשחק, עולם זה מהווה סימולציה של המציאות האמיתית, ואין בו מעבר בין שלבים, אלא עיקרו הוא יצירת קשר בין אנשים וצבירת הון ורכוש.
ב-2008 מספר האנשים הממוצע ששוהים בעולם בו-זמנית בכל רגע נתון היה 38,000. וסך שעות המשחק של כל השחקנים הסתכם בכ-28,274,505 שעות.
בניגוד למשחקים אחרים שכרוכים בדמי מנוי חד פעמיים או שוטפים, ההשתתפות ב-Second Life היא בחינם.
כל שעל הגולש לעשות כדי להשתתף בעולם, הוא לפתוח חשבון משתמש באתר החברה, להוריד את התוכנה למחשב האישי ולהפעיל אותה עם השם והסיסמה של חשבונו.
ב-2008 Second Life זכתה ב-59 פרסי אמי לקידום ופיתוח אתרים באינטרנט עם תוכן גולשים.
בינואר 2010 היו בתוכנה 18 מיליון חשבונות, אך מספר זה אינו מעיד על היקף השימוש בפועל לתקופה ממושכת ועקבית.
הכסף בעולם Second Life נקרא "לינדן דולר" (Linden Dollar) וניתן לקנותו בעלות של דולר אמריקאי ל-250 לינדן.
ב-2007 התל"ג השנתי נאמד במאות מיליוני דולרים.
משתמשים יכולים ליצור פריטים כגון אוכל, ביגוד וכו'.
ניתן לקנות אדמה ולבנות עליה בתים, מלונות, מועדונים, מרכזי קניות ואפילו ערים שלמות, כמו ניו יורק ואמסטרדם.
לחלק מערי העולם יש ייצוג בעולם Second Life.
קניית אדמות בו נעשית באמצעות כסף אמיתי, ולבעל האדמה יש את החופש להחליט מי יכול לבנות על שטחו ואילו חפצים נמצאים שם.
אפשר לצבור כסף ממתן שירותים לאנשים אחרים.
באיים רבים ניתן לקבל כסף בגין עצם השהות בהם.
אנשים רבים פותחים עסק בתוך העולם הווירטואלי, על מנת להרוויח כסף אמיתי לאחר ההעברה מכסף וירטואלי.
חברות מסחריות ורשתות תקשורת יוצרים לעצמם שלוחות בתובו.
באפריל 2008 פורסם כי קיים שיתוף פעולה עסקי בין חברת IBM לחברת לינדן לאבס על הקמת עולמות וירטואליים מאובטחים שיאפשרו לעובדים עסקיים ליצור קשר אחד עם השני בשטחים פרטיים בעולם.
אפלטון ציין את חשיבותו של משחק בתהליך למידה "לא מתוך אונס ילמד הנער, אלא מתוך משחק", ובעולם החדשני היום, בתי-הספר המהווים בבואה של החברה ואמצעי להכנת הלומדים לחיים בחברה עתירת טכנולוגיה, מחויבים להתמודדות עם שינויים וחדשנות.
בעשור האחרון חוקרים הראו עניין רב במשחק הדיגיטלי Second Life, אשר בא ככלי עזר חדש להוראה.
העולם מכיל אובייקטים ויזואליים תלת־ממדיים מדמי מציאות, ולכן הוא סימולציה של העולם האמיתי; Second Life מאפשר למשתמשים ליצצור תכנים.
כך למשל, ארכאולוגים יכולים לבנות מודלים של אתרים עתיקים, שבהם ניתן לבקר, לחקור ולצפות.
דאנקן, מילר וג'ג (2012) סיווגו מספר פעילויות חינוכיות בשילוב Second Life בלמידה ובהוראה, כמו למידה מבוססת בעיה, למידה מבוססת חקר, למידה שיתופית, למידה מבוססת משחק, למידה מבוססת משחק תפקידים, קורסי עיצוב (משחק, אופנה, אדריכלות), הוראת שפה (במיוחד אנגלית), מעבדות וירטואליות ומעבדות שדה.
צ'יל (2007) מצביע כי השימוש בתוכניות עולם וירטואליים בחינוך לא רק בלתי נמנע אלא מומלץ גם כחלק מההוראה והלמידה, כי הדבר יכול לפתח ולטפח למידה פעילה וחווייתית.
לטענתו ישנה הרבה מן המשותף בין העולם האמיתי לעולם הווירטואלי של Second Life.
סביבה זו אינה הופכת את הסגנון המסורתי של הוראה למיושן, אלא משלימה אותה על ידי למידה בפלטפורמה דיגיטלית.
התרומות של סביבות וירטואליות כמו ה-Second Life לחינוך הן רבות.
כמו כן Second Life משלבת יישומי אודיו ווידאו כדי לעזור להפיץ את המידע, הסביבה משתמשת בצ'אט ובמסרים מיידיים (IM).
אמצעי תקשורת אלה מאפשרים דיונים בין תלמידים ותורמים לביסוס הידע שלהם, במיוחד כאשר לומדים שפה חדשה ובמיוחד אנגלית (Aggarwal, 2012).
לכן סביבה זו משמשת כמודל של חינוך מרחוק ולמידה מעורבת, עצם המפגש הווירטואלי עם תלמידים או מורים בארץ ובעולם ושיתוף מידע ומקורות מידע (קובצי קול או וידאו) ודיון בפרויקטים משותפים יכול לקיים אינטגרציה עם לומדים מכל רחבי העולם, ומאפשר גם לפנות למוסדות חינוך בינלאומיים.
מוסדות כגון אוניברסיטת הרווארד, אוניברסיטת סטנפורד, אוניברסיטת ניו יורק, ועוד עושים שימוש בפלטפורמה.
קהילות אונליין ב-Second Life מאפשרות למשתמשים ליצור קשרים גלובליים בלי קשר למיקום הפיזי.
כל משתמש יכול להצטרף לקהילות למטרות בידור ופנאי.
תלמידים יכולים להתאגד בקבוצות ולקיים פעילויות משותפות כמו בעולם אמיתי, כגון קבוצות חקר.
למידה בקבוצות אלה מאפשרת היחשפות לשינויים בנורמות, כללים ודפוסי התנהגות ורב תרבותיות.
היא גם עוזרת בקידום אינטראקציה, שיתוף פעולה בין תלמידים ומורים, בין תלמידים לבין עצמם, ומקדמת עבודת צוות, החלפת רעיוניות ודיונים.
בכך היא עוזרת גם בפיתוח כישורי חיים.
כך מתבצעת למידה חווייתית דרך פעילויות כגון משחקי תפקידים המשפרת מיומנויות, מעודדת אינטראקציה חברתית, מפתחת מודעות לנושאים גלובליים, חברתיים ומקדמת למידה מרחוק.
Dieker (2014) ציין שלסביבות סימולציה וירטואליות יש פוטנציאל אדיר גם בהכשרת מורים, התחושה של "נוכחות ממשית" בהתנסות הסימולטיבית דומה להבדל בין קריאה על ניהול כיתה לבין התנסות בניהול כיתה.
זהו תהליך שישפר את מחויבות המורה המתנסה ליטול אחריות על צמיחתו המקצועית בתהליך של רפלקציה עצמית וביקורתית.
ממחקרו של Twining (2009) עולה כי מורים ומחנכים יכולים לדעת את נקודות החוזקה והחולשה של תלמידיהם.
למידה בדרך זו מעלה את רמת האמון בין הלומד והמורה, ומעצימה את ביטחונו האישי של הלומד, שהופך כך לפעיל וחוקר יותר.
ובנוסף סביבה זו עוזרת למורים ולומדים להעלות את הכלים להערכה עצמית והערכת עמיתים, ויכולה לשמש כמתקן לתקשורת בין מורים ותלמידים.
Second Life יכולה להציע חוויה ייחודית של למידה פעילה, המקשרת בין העולם האמיתי והמוחשי.
מחקרם של יואן ואחרים (2012) על הטיפול בחרדה חברתית באמצעות Second Life דיווח כי תלמידים מצאו את סביבת ה-Second Life כאמצעי חברתי משחרר.
Second Life מספק הפשטה וירטואלית פיזית בסביבת קבוצה וירטואלית לעומת נוכחות פיזית, אפשר להביע באופן חופשי ולבצע בקלות אינטראקציה עם תלמידים אחרים.
דבר שיכול לשפר את הלמידה של תלמידים עם בעיות חרדה חברתית.
כמו כן ב-Second Life יש שליטה מלאה על הזהות מבחינת מראה וההתנהגויות, בניגוד לעולם האמיתי, שבו ביישנות מעכבת אותם מלהשתתף חברתית באינטראקציות כמו ויכוחים או דיונים, העולם הווירטואלי Second Life נותן תחושת ביטחון עצמי ומעודד למידה.
וירבורתון (2009, עמ' 421), באמצעות סקירת עבודה שבוצעה על ה-Second Life זיהה מרכיבים שיכולים להיות חווייתיים בשימוש בתוכנה כמו: הזדמנות לחיבור חברתי בין יחידים וקהילות, אינטראקציה אנושית, אובייקטיבית ואינטליגנטית בין חפצים.
ייצור ושעתוק תוכן בלתי נגיש שהלך לאיבוד מבחינה היסטורית, רחוק מדי, יקר מדי, דמיוני, עתידני ואפילו לא נראה בעין האנושית.
כמו כן הטבילה בסביבת 3D נותנת ומגבירה תחושת הנוכחות, דרך התגלמות וירטואלית אפשר ליצור מצבים נרחבים של תקשורת, יכולה להשפיע גם על הרגשות ולגרום למשתמש תחושת אמפתיה ומוטיבציה.
הסימולציה תורמת ליצירת קשרים רבים שעולים יקר מאוד במציאות עם יתרון בכך שאפשר להתגבר על כמה מגבלות פיזיות.
כמו כן הסביבה נותנת הזדמנות ליצירת סביבת הלמידה ויצירת אובייקטים בה בעלות חינמית.
חסרונות של סביבת ה-Second Life
אינמן וראית' והירתמן (2010), מצאו כי הבעיות העיקריות שזוהו בעת שימוש ב-Second Life הן בעיקר בעיות טכניות וחומרת הדרישות, כמו כן כשמשתמשים בכלל ותלמידים בפרט נהיו יותר חשופים להסחת דעת או תוכן לא הולם, כמו תמונות פוגעניות והטרדות מיניות.
סטיבן דאוונס ממובילי החינוך המתוקשב והמידענות בעולם טוען כי התופעה של second life אינה רצויה ואף מסוכנת, היות שהמשחק מעודד שיפוט על פי מראה חיצוני ומעודד תחושה בלתי מציאותית.
וירבורתון (2009) מתייחס להחסמים בסביבת ה-Second Life: בעיות טכניות כגון בעיות ברוחב הפס של הגלישה באינטרנט, וסוגיות אנושיות כמו בניית הזהות בסביבה, כאשר היא עלולה להיות מביכה ומבלבלת, ולגרום להרגשה כבודד ולהרגשה של אי יציבות.
בסביבה אין גבולות בהתנהגות דבר שעלול להוציא את המשתמש מחוץ לטווח הביטחון.
בעיות שיתוף פעולה ושיתוף הבנייה שיכולה להחריף קושי חברתי.
חוסר זמן להכנת פעילויות פוגע בהכנתן בצורה מיטבית, כמו כן ישנו חסם התשלום שלרוב לא מאפשר להכנת פעילויות המצריכות תשלום.
(למרות שחשבון בסיסי הוא בחינם אך כמעט כל פעולה בסביבה עולה כסף, כגון קניית קרקע לבניית חללי הוראה, העלאת תמונות ומרקמים, רכישת כלים בעולם שימושי וכדומה).
דוגמה למכשול שיכול להוות סכנה ביטחונית, הפוטנציאל לבריונות בין משתמשים, התנהגות רעה, שיבוש ואלימות וירטואלית.
אחת הדוגמאות הבולטות ביותר של בריונות התרחשו במאי 2007, זמן קצר לאחר הירי בעולם האמיתי בקמפוס וירג'יניה טק, כאשר חמוש וירטואלי החל לירות במבקרים אחרים ב-Second Life של אוניברסיטת אוהיו.
אף דמות לא נפגעה או נהרגה, אך האוניברסיטה סגרה זמנית את האי שלה במשחק.
Secure Digital (בשם הנפוץ יותר - SD) הוא זיכרון הבזק (Flash) הנמצא בשימוש במכשירים ניידים כגון מצלמות דיגיטליות ומחשבי כף יד.
הפיתוח וקביעת התקנים של טכנולוגיה זו נעשים על ידי ארגון SD Association.
הכרטיס מבוסס על כרטיס הזיכרון MultiMediaCard, או MMC, ונבדל ממנו בצורתו החיצונית רק בגלל עוביו הגדול במעט, מה שמוסיף יתרונות לפורמט זה: הכרטיס אינו מאפשר הכנסה שגויה (כאשר הוא הפוך), ומאפשר הגנה טובה יותר על המגעים בתחתית.
כמו כן, בניגוד ל-MMC, כרטיסי SD כוללים לרוב זיז להגנה מפני כתיבה בצידם (זהו איננו מתג, אלא אלמנט פיזי שהמכשיר אמור לזהות את מצבו).
ישנה אפשרות להגנה על זכויות יוצרים, אך היא נמצאת בשימוש לעיתים נדירות בלבד.
כרטיסי SD מאפשרים ביצועים טובים יותר מאשר MMC, אך מצב זה אינו קבוע ומשתנה עם ההתפתחויות האחרונות בתחום.
קיימים בשוק כרטיסים במהירויות שונות, הנמדדות בכפולות של 1.2Mb (מגה סיביות), שהם כ-150KB/s (מגה בתים), בדומה לכונני תקליטורים.
המהירויות הנפוצות כיום נעות בין x6 ל-x66, שהם כ-900Kb/s וכ-10MB/s בהתאמה, אך קיימים כרטיסים המגיעים למהירות של עד x600 (כ-90MB/s).
ישנן מצלמות דיגיטליות הדורשות מהירויות גבוהות לטובת צילום רציף של וידאו או צילום של מספר תמונות סטילס ברצף.
כל מכשיר המתוכנן לכרטיסי SD יכול לקבל כרטיסי MMC ישנים יותר, אך לא להפך.
כרטיסים קטנים יותר (microSD ו-miniSD) ניתנים לשימוש בחריצי SD על ידי שימוש במתאם פיזי אשר הם מוכנסים לתוכו לפני הכנסה למכשיר.
קיימים כרטיסי SD אשר מכילים חיבור USB מובנה וניתנים לחיבור ישיר למחשב.
קוראי כרטיסים גם הם מרחיבים את התאימות, וכוללים חריצים לסוג אחד או יותר של כרטיסי זיכרון, ומתחברים למחשב בחיבור USB ,FireWire, וחיבור מקבילי.
כרטיסי SD ניתנים לקריאה גם בכונן תקליטונים בעזרת מתאם (FlashPath).
תקן SDHC (ראשי תיבות של "Secure Digital High Capacity", ובעברית: SD בקיבולת גבוהה), הנקרא גם SD 2.0 הוא הרחבה ל-SD המקורי, המאפשר קיבולת של עד 32 גיגה-בייט לכרטיס.
הממדים והחיבור החשמלי של כרטיסי SDHC זהים לאלו של כרטיסי SD רגילים, ומאפשרים למכשירים הפועלים ב-SDHC להשתמש בכרטיסי SD רגילים.
על מנת להגדיל את כמות הזיכרון שאליה ניתן לגשת, SDHC עושה שימוש בכתובות סקטוריאליות ולא בכתובות לכל בייט (כפי שקיים ב-SD הרגיל).
לפיכך, נפח האחסון התאורטי של כרטיסי SDHC יכול להגיע עד ל-2 טרה-בייט, אך התקן מגביל את הנפח ל-32 גיגה-בייט.
עוד לפני הופעת תקן SDHC יוצרו כרטיסי SD מורחבים, שהיו לא סטנדרטיים, והכילו קיבולת הגדולה מ-1GB, כמוגדר בתקן SD.
ישנה תאימות חלקית בין SD SDHC.
מכשירים שתומכים בהרחבות לא סטנדרטיות ל-SD לא בהכרח תומכים ב-SDHC, אך מכשירים מסוימים שתמכו ב-SD ויכולים לתמוך ב-SDHC באמצעות שדרוג תוכנה או קושחה.
מערכת הקבצים של SDHC היא FAT32.
בשנת 2009 הוצג תקן SDXC (ראשי תיבות של "Secure Digital Extended Capacity", ובעברית: SD בקיבולת מורחבת).
התקן מגדיר תמיכה באחסון עד לנפח של 2 טרה-בייט ועבודה עם מערכת קבצים מסוג ExFAT.
קצב העברת הנתונים בתקן זה היא 104 מגה-בייט לשנייה.
גרסה 4.0 של התקן שיצאה ביוני 2010 מאפשרת קצב העברת נתונים גבוה יותר - עד 312 מגה-בייט לשנייה.
כרטיסי SDIO (ראשי תיבות של "Secure Digital Input Output") הם כרטיסים המשלבים יכולות אחרות, בנוסף ליכולת האחסון על כרטיסי ה-SD.
יכולת זאת נמצאת במכשירים ניידים, ובזכותה ניתן להכניס לחריץ ה-SDIO כרטיסים כגון מקלטי GPS, כרטיסי Wi-Fi, Bluetooth, מודמים, כרטיסי רשת, מתאמים ל-IrDA, מקלטי רדיו וטלוויזיה, קוראי RFID ועוד.
כרטיסי SDIO תואמים לכרטיסי SD רגילים מבחינה מכנית, חשמלית, אנרגיה, אותות ותוכנה.
כאשר מוכנס כרטיס SDIO לחריץ SD רגיל, לא ייגרם נזק או שיבוש.
רוב פקודות הזיכרון לכרטיסי ה-SD נתמכות גם על ידי כרטיסי SDIO.
כרטיס SDIO יכול להכיל עד 8 כרטיסים לוגיים.
חריצי SD יכולים לעבוד רק עם כרטיסי SD, ולעומתם חריצי SDIO יכולים לעבוד גם עם כרטיסי SD וכמובן עם כרטיסי SDIO.
Secret הוא האלבום השמיני של זמרת הפופ היפנית איומי האמאסאקי.
האלבום יצא ב-29 בנובמבר 2006, וזיכה את הזמרת במספר פרסים נחשבים, ביניהם "אלבום השנה" לשנת 2006 ביפן.
לפני יציאתו, תוכנן האלבום להיות מיני אלבום בעל 7 רצועות, אך בסופו של דבר השלימה האמאסאקי את האלבום לאלבום באורך מלא.
האמאסאקי סיפרה שהשיר Until that Day...
תוכנן להיות קטע אינסטרומנטלי (רצועה ללא מילים) שהולחן על ידי CMJK.
היא אהבה את צליל הגיטרה ולכן ביקשה מהמלחין להלחין מחדש את השיר לשיר באורך מלא.
מההתחלה האמאסאקי ידעה על מה בדיוק היא עומדת לכתוב, היא הודתה בקשיים שהיו לה בהתאמת רגשותיה עם הלחן של השיר ולכן ישבה בביתה וערכה לקט של מילות מפתח עד להשלמת השיר.
למרות שנסיתה לשמור על השיר חיובי, השיר הציג ניצוצות של שברון לב על הסגל שלה.
הרצועה השלישית,Startin', צולמה בניו יורק.
לפי האמאסאקי, הסאונד של הסטודיו, הקל עליה את השירה, למרות האתגר שהיא נתנה לעצמה בבחירה לשיר בסגנון מסוים.
האמאסאקי נהנתה מישיבות ההפקה שלה, תוך כדי ציון שמה שהביא את סגנון הקול החדש הייתה העובדה שההקלטות נערכו בניו יורק בגלל האווירה השונה.
האמאסאקי הקליטה את הרצועה השמינית, Momentum, במשך 4 ימים.
זה הזמן הארוך ביותר שלקח לה להקליט שיר בכל הקריירה שלה.
בדרך כלל היא נכנסת לתוך התא ומקליטה את השיר מאוד מהר, אבל עם Momentum היא בילתה כל-כך הרבה זמן בהקלטות שהיא הרגישה שהיא ישנה שם.
האמאסאקי אמרה שכשהיא שומעת עכשיו את השיר היא נזכרת בהקלטות בתא והעובדה שהיא בכתה במהלך ההקלטה.
רצועת הנושא של האלבום, Secret, הייתה הרצועה האחרונה שהוקלטה מהאלבום.
מכיוון שהיא השקיעה מאמצים רבים בהקלטת Momentum, איומי הבטיחה לסיים את ההקלטות של השיר בפעם אחת.
אבל על ידי כך היא הפעילה על עצמה לחץ רב ובכך הלחיצה את עצמה.
היא שקלה לשכוח מהשיר ולעזוב את הסטודיו בגלל הלחץ שבו הייתה נתונה מפני הגבלת הזמן להקלטת השיר, אבל היא החליטה לתת את כל-כולה.
בסיום השיר היא סיימה את ההקלטות.
האמאסאקי הודתה שהיא כמעט בכתה עם הסגל שלה כי היא בעצם הצליחה להרחיב את האלבום ממיני-אלבום בעל 7 רצועות לאלבום סטודיו באורך מלא בעל 14 רצועות תוך מספר שבועות.
Secret הוא האלבום הראשון של איומי האמאסאקי שנמכר במלזיה.
ביפן נמכרו 666,393 עותקים, והאלבום נמכר במשך 18 שבועות.
בשנת 2007 דיווח Avex Trax כי האלבום מכר 804,000 עותקים ביפן.
"Secrets" הוא שיר של להקת הרוק האמריקנית ואן ריפאבליק, אשר הופץ בתור הסינגל השני מתוך אלבום האולפן של הלהקה Waking Up.
השיר הופץ בארצות הברית ב-3 בנובמבר 2009.
השיר נכלל בפסקול הסרט "שוליית המכשף" משנת 2010. כמו כן השיר זכה לפרסום רב לאחר שנעשה בו שימוש בפרסומות לאייפון 4 ובקדימונים שונים בערוצי הכבלים בארצות הברית לסדרות שונות בהם, "אבודים", "אחת שיודעת", "ניקיטה", ועוד.
זהו המשחק השביעי בסדרת משחקי Ratchet & Clank.
המשחק מבוסס על המשחק השלישי Ratchet & Clank: Up Your Arsenal כשקלאנק הוזכר כסוכן חשאי.
ראצ'ט מואשם בגין פשע שלא ביצע ונשלח למעצר.
כעת על קלאנק להוכיח שראצ'ט חף מפשע, ובשביל לעשות זאת, הוא צריך להפוך לסוכן חשאי.
שם הדמות פרטים נוספים קלאנק רובוט חנון ללא חוש הומור, שאומר את המילים הלא נכונות בזמן הלא נכון, ונאלץ להפוך לסוכן חשאי.
ראצ'ט זן נדיר של יצורים בשם לומבקס בעל חוש צדק מפותח, שנתפס על פשע שלא ביצע.
קפטן קוורק גיבור העיר, אפשרי לשחק גם בו במשחק.
בנוסף באחד השלבים (שמבוסס על העיר ונציה) הוא מבצע מעיין פרודיה לאופרה "כרמן" בה הוא מספר כיצד הציל את העיר.
קלָנק הרשע של המשחק, נראה לראשונה במשחק השלישי, דומה לקלאנק.
Searx הוא מנוע חיפוש-על מבוזר ומודולרי, שנוצר בהשראת הפרויקט Seeks , הזמין תחת AGPL.
ישנם מעל ל-70 מנועי חיפוש הנתמכים ב-Searx נכון לשנת 2016. בניגוד למנועי חיפוש אחרים, searx הוא מנוע מבוזר וגמיש שכל אחד יכול לאחסנו.
אחד מהדגשים העיקריים לפיתוח הפרויקט הוא לספק מנוע חיפוש עם דגש על שמירת פרטיות המשתמשים, כדי לענות על מטרה זו כל שאילתות החיפוש נעשות באמצעות POST כברירת מחדל, לא נשמרות עוגיות, ונעשה שימוש בפרוטוקול ה-HTTPS.
בנוסף ניתן לגשת אל מנוע החיפוש באמצעות רשת השירותים הנסתרים של Tor.
במידה ומשתמש מסוים אינו סומך על בעלי האתר, הוא יכול לאחסן בעצמו את מנוע החיפוש.
דגש נוסף לפיתוח הפרויקט הוא מתן מנוע חיפוש שהיה גמיש ומודולרי ויאפשר חופשיות והתאמה רבה למשתמשים.
"Secret" (בעברית: "סוֹד") הוא סינגל של הזמרת-יוצרת האמריקאית מדונה, מתוך אלבום האולפן השישי שלה, Bedtime Stories.
השיר יצא כסינגל המוביל מתוך האלבום ב-26 בספטמבר 1994, על ידי חברות התקליטים האחים וורנר, מאבריק רקורדס וסייר רקורדס.
על השיר עבד המפיק שפ פטיבון עליו עבד מחדש עם דאלאס אוסטין שאיתה מדונה עבדה על האלבום.
בנוסף לכך, לפטיבון, אוסטין ומדונה גם הייתה שותפה לכתיבת השיר והיא הפיקה אותו ביחד עם אוסטין.
שיר זה נחשב לסטייה מסגנון המוזיקה הרגיל של מדונה שכן באותה תקופה אפיין שירי דאנס ובלדות מלודיות אך השיר שילב מוזיקת פופ ו-R&B בשילוב של גיטרה אקוסטית ומחרוזת תופים.
מבחינה לירית מדונה מספרת בשיר כי יש לה בן זוג אך הוא מסתיר ממנה סוד.
בנוסף לגרסה המקורית של השיר הוא הופץ עם עוד שמונה רמיקסים שונים שנעשו על ידי די ג'יי ג'וניור ואסקז.
שלא אופייני לזמרת באמצע שנות ה-90 של המאה ה-20 מדונה דיברה על השיר באינטרנט בהודעת שמע ואף השמיעה קטע קצר מהשיר.
השיר קיבל ביקורות חיוביות ממבקרי המוזיקה ששיבחו את השירה של מדונה והשימוש שלה במיד-טמפו ומוזיקת R&B דבר אשר מבקרים ראו אות כ"מפתה" ו"נחמד".
בארצות הברית השיר הגיע בשיאו למקום השלישי והגיע למעמד זהב.
בבממלכה המאוחדת, הוא הגיע למקום החמישי ובכך הפך לשיר ה-35 שלה שהגיע לעשרים העליונים במדינה.
בנוסף השיר הגיע למקום הראשון בקנדה, פינלנד ושווייץ, ולחמישייה הפותחת באוסטרליה, דנמרק, צרפת, איטליה, ניו זילנד וספרד.
באופן כללי השיר זכה להצלחה באירופה כאשר הגיע למקום הרביעי באירופה הוט 100.
הווידאו קליפ לשיר נעשה בהשראת השחקנית ההוליוודית ז'אן הארלו והוא צולם בשחור-לבן.
הוא בוים על ידי הצלם מלודי מקדניאל שנבחר על ידי מדונה בשל עבודותיו הקודמות.
הקליפ מציג את מדונה כזמרת במועדון לילה בהארלם, ניו יורק ובחיי היומיום בשכונה.
הקליפ מסתיים עם מדונה המתאחדת עם המאהב שלה ועם הילד שלהם.
הקליפ עורר דיונים אקדמיים למה שעשוי להיות הסוד המדובר עליו בשיר.
מדונה ביצעה את השיר בפעם הראשונה בסיבוב ההופעות "Drowned World Tour" ובהמשך גם בסיבובי ההופעות "Sticky & Sweet Tour" ו-"Rebel Heart Tour".
מקוםתאריםמכירותאוסטרליה (ARIA)זהב35,000^ארצות הברית (RIAA)זהב500,000^הממלכה המאוחדת (BPI)117,957צרפת (SNEP)זהב250,000*סיכוםבכל העולם1,600,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Sebi (בעברית: לעצמך) הוא שיר בסלובנית שנכתב, הולחן ובוצע על ידי זאלה קראל וגשפר שנטל.
השיר ייצג את סלובניה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הסלובני - EMA 2019.
מדינהתאריך יציאהפורמטחברת תקליטיםמקורעולם16 בפברואר 2019הורדה דיגיטלית • הזרמת מוזיקהיוניברסל מיוזיק
Secreto הוא סינגל שהוקלט על ידי אנואל AA, ביחד עם הזמרת-יוצרת הקולומביאנית קרול ג'י.
השיר יצא לאור ב-15 בינואר 2019, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.
השיר הגיע אל המקום הראשון במצעד השירים שבספרד.
השיר נכתב על ידי אנואל AA, קרול ג'י, פרידה ואיזי אל עזטה והופק על ידי אזקיאל ריברה ביחד עם הנרי דה לה פרידה.
כמו כן, השיר הוא שיר בסגנון הפופ, המשלב גם את סגנון הרגאטון המאפיין שירים נוספים של קרול ג'י כדוגמת "" ו-"".
הווידאו קליפ המלא שיצא עבור השיר הועלה לערוץ היוטיוב של אנואל AA ב-14 בינואר 2019. במשך כמה חודשים, היה הקליפ של השיר לקליפ הנצפה ביותר בשנת 2019. השיא נשבר על ידי "Con Calma", של דדי יאנקי.
נכון לנובמבר 2019, מונה הצפיות של הקליפ עומד על כ-880 מיליון צפיות.
מקוםתאריםמכירותאיטליה (FIMI)פלטינה50,000ארצות הברית (RIAA)פלטינה 10× (לטיני)600,000ספרד (PROMUSICAE)פלטינה 3×120,000 מכירות + הזרמת מדיה בלבד
Seasons of Love (מילולית: עונות של אהבה, בתרגום של דניאל אפרת לעברית: רגע של אהבה) הוא שיר שנכתב על ידי ג'ונתן לארסון, מתוך המחזמר "רנט", שהוצג לראשונה בברודוויי בשנת 1996. במחזמר, השיר מבוצע על ידי כל צוות השחקנים, העומדים בשורה זה לצד זה.
בסרט 2005, השיר בוצע על ידי צוות שחקני העיבוד הקולנועי של המחזמר לסרט באותו השם.
השיר מתחיל במוטיב פסנתר אוסטינטו, המספק את המסגרת ההרמונית לצוות השחקנים לשיר "חמש מאות עשרים וחמישה אלף, שש מאות דקות" (מספר הדקות בשנה רגילה - 60 דקות × 24 שעות × 365 ימים).
כלי הנגינה העיקריים בהם נעשה שימוש בשיר הם פסנתר, גיטרה, עוגב, בס ותופים.
מילות השיר שואלות מהי הדרך הנכונה לכמת את הערך של שנה בחיי אדם, כאשר המקהלה מסכמת ועונה כי האמצעי הטוב ביותר הוא "למדוד באהבה".
מאחר שלארבע מהדמויות הראשיות במחזמר יש HIV או איידס, השיר הזה נקשר לעיתים קרובות עם יום האיידס העולמי וחודש המודעות לאיידס.
במקור, ג'ונתן לארסון התכוון שהשיר יבוצע במהלך הלווייתו של אנג'ל דומאט שונארד.
לארסון מת באופן פתאומי מבתירת אבי העורקים בלילה שלפני הפתיחה של המופע.
בתחילת ההופעה, השחקנים ביצעו את השיר על מנת להביע כבוד למלחין.
במחזמר, השיר מבוצע בתחילת המערכה השנייה, תוך התייחסות לאירועים שקרו ולאירועים שעתידים להתרחש.
השיר מבוצע על ידי כל צוות השחקנים, העומדים בשורה זה לצד זה מול הקהל.
בדרך כלל, קטעי הסולו שבשיר מבוצעים על ידי שני חברי צוות, אישה וגבר, אשר משחקים בהצגה כמה תפקידים קטנים (לרוב - את דמויותיהם של גברת ומר ג'פרסון).
בהמשך המערכה השנייה, השיר נשמע פעמיים נוספות - אחרי השיר "Take Me or Leave Me" וכרקע לשיר "I'll Cover You: Reprise", במהלך ההספד בהלווייתו של אנג'ל.
השיר תורגם לשפות רבות עבור ההפקות הבינלאומיות של המחזמר, לרבות לספרדית, גרמנית, איסלנדית והונגרית.
כאשר המחזמר הוצג בישראל בשפה העברית, והוצג על ידי תלמידי מחזור מ"ח של בית צבי ותום אבני, השיר תורגם ל-"רגע של אהבה" על ידי דניאל אפרת.
בשנת 2005 יצא למחזמר "רנט" עיבוד קולנועי לסרט באותו השם.
בסרט, השיר "Seasons of Love" מבוצע בשני חלקים, כאשר החלק הראשון הוא בסצנת הפתיחה של הסרט.
בשונה מהביצוע התיאטרוני, רק שמונה הדמויות הראשיות מבצעות את השיר, כאשר הם עומדים על במת תיאטרון מול אולם ריק מקהל ואת שני הסולואים מבוצעים על ידי ג'ואן (בגילומה של טרייסי תומאס וטום קולינס (בגילומו של ג'סי ל.
החלק השני של השיר נשמע לקראת סוף הסרט, ברקע, כאשר על המסך נראים צילומים תיעודיים של ניו יורק שצולמו על ידי דמותו של מארק.
בשיר "Seasons of Love" נעשה שימוש כחלק ממסע יחסי ציבור לקידום הסרט, לרבות בחלק מהקדימונים.
בנוסף להקלטה שנכללה באלבום משנת 1996 בביצוע צוות השחקנים המקורי של ברודוויי, השיר "Seasons of Love" הוקלט במספר גרסאות שונות.
הגרסה הבולטת ביותר נכללה באלבום המקורי, ובה השתתף סטיבי וונדר, המבצע את קטעי הסולו ואף מאלתר.
לאורך השנים, השיר בוצע בתוכניות ובמשדרי טלוויזיה שונים.
בשנת 1996, השיר בוצע בוועידה הלאומית של המפלגה הדמוקרטית על ידי צוות השחקנים המקורי של ברודוויי.
ב-5 בספטמבר 1997 השיר בוצע בתוכנית בוקר טוב אמריקה לציון יומה האחרון של ג'ואן לונדן בתוכנית.
ב-21 באפריל 2011 השיר בוצע בפרק ה-21 של העונה השביעית של "המשרד".
בפרק, אנדי (אד הלמס) מוביל את רוב עובדי המשרד לשיר לכבודו של מייקל (סטיב קארל) שעתיד לעזוב.
בביצוע זה, שונו מילות השיר על מנת להתאימן למחווה למייקל.
ב-18 בנובמבר 2011 השיר בוצע על ידי צוות שחקני אוף ברודוויי בתוכנית Live with Regis and Kelly לציון יומו האחרון של רג'יס פילבין.
גם בביצוע זה שונו מילות השיר, על מנת להתאימן למחווה לפילבין.
ב-10 באוקטובר 2013 השיר בוצע בפרק "The Quarterback", הפרק השלישי של העונה החמישית של הסדרה "Glee".
השיר בוצע לזכר דמותו של פין הדסון, שמתה בסדרה בעקבות מותו של השחקן שגילם אותה - קורי מונטית'.
גרסה זו שוחררה כסינגל שזכה להצלחה במצעדי מכירות והשמעות של בילבורד.
ב-10 ביוני 2018 השיר בוצע במסגרת טקס חלוקת פרסי הטוני ה-72.
ב-27 בינואר 2019 השיר בוצע במסגרת השידור הטלוויזיוני "Rent: Live".
"Seasons in the Sun" (בעברית: "עונות בשמש") הוא גרסה אנגלית של שירו של הזמר-יוצר הבלגי ז'אק ברל "Le Moribond" (הגוסס), למילים של המשורר האמריקאי רוד מקיואן.
השיר הפך ללהיט בינלאומי ב-1974 בביצוע הזמר הקנדי טרי ג'קס, ונמכר ברחבי העולם ביותר מ-10 מיליון עותקים.
ב-1999 הגיע השיר למקום ראשון ברשימת שירי חג המולד בבריטניה בביצוע להקת וסטלייף.
בשנת 1973 הקליט טרי ג'קס את השיר "Seasons in the Sun" בוונקובר שבקנדה יחד עם אשתו סוזן.
הם החליטו להקליט את השיר אחרי שהביץ' בויז זנחו את ההקלטה שלהם לשיר בהפקתו של טרי ג'קס.
ג'קס הוציא את הסינגל בלייבל משלו בשם "Goldfish Records".
השיר "Put the Bone In" על הקבורה של כלב מחמד הופיע בצד ב' של התקליטון.
עד מהרה הגיע השיר למקומות הראשונים במצעדי הפזמונים בארצות הברית, קנדה ובממלכה המאוחדת, והסינגל נמכר ביותר מ-14 מיליון עותקים ברחבי העולם.
בארצות הברית יצא הסינגל בדצמבר 1973 וחודש אחר כך נכנס למצעד בילבורד הוט 100. ב-2 במרץ 1974 הגיע השיר למקום הראשון בהוט 100 ונשאר שם שלושה שבועות.
השיר שהה ב-40 המקומות הראשונים עד יום הזיכרון של ארצות הברית.
הגרסה של ג'קס נכנסה גם למצעד Adult contemporary music.
השיר דורג במקום השני ברשימת שירי הבילבורד לשנת 1974. טרי ג'קס הוציא סינגלים נוספים שזכו להצלחה בינונית בקנדה, אבל בארצות הברית השיר "Seasons in the Sun" היה להיטו היחיד.
בקנדה הגיע הסינגל למקום הראשון במצעד מגזין RPM ב-26 בינואר 1974, ושהה שם במשך ארבעה שבועות.
ג'קס הקליט גם גרסה של השיר בשפה הגרמנית עם מילים מאת גרד מולר שוואנק בשם "In den Gärten der Zeit".
ההקלטה הראשונה של השיר בגרסה האנגלית יצאה בשנת 1963 באלבום Time to Think של שלישיית קינגסטון.
להקת The Fortunes הקליטה את השיר ב-1968.
גרסת כיסוי של בובי רייט הגיעה לארבעים הראשונים במצעד Hot Country Songs של מגזין בילבורד בשנת 1974.
להקת הפופ מהונג קונג The Wynners הקליטה גרסת כיסוי ב-1974 שיצאה באלבומה Listen to the Wynners.
להקת וסטלייף ביצעה גרסת כיסוי של השיר ב-1999 שנכלל באלבום "Westlife".
גרסה עברית של השיר המקורי של ברל "Le Moribond" בוצעה בעברית בשם "הגוסס" על ידי ישראל גוריון במופע ובאלבום "עולמו של ז'אק ברל".
Secrets (בעברית: סודות) הוא אלבומה השני של הזמרת-יוצרת האמריקאית, טוני ברקסטון.
האלבום יצא לאור ב-18 ביוני 1996, על ידי חברות התקליטים לה-פייס רקורדס ואריסטה רקורדס.
האלבום זכה להצלחה מסחרית אדירה כאשר מכר 15 מיליון עותקים בכל העולם.
בארצות הברית זכה להצלחה רבה במיוחד כאשר מכר קרוב ל-6.3 מיליון עותקים נכון להיום מה שמזכה אותו ב-6 מעמדות פלטינה.
בנוסף האלבום גם הועמד לפרס גראמי בקטגוריית "אלבום הפופ הטוב ביותר" בטקס אשר התרחש שנה לאחר מכן.
בעת יציאתו האלבום הגיע למקום השני בארצות הברית ולמקום הראשון במצעד אלבומי ה-R&B וההיפ-הופ עם מכירות של 170 אלף עותקים.
נכון להיום מכירות האלבום עומדות על קרוב ל-6.3 מיליון עותקים במדינה מה שמזכה אותו ל-6 מעמדות פלטינה.
בקנדה האלבום הגיע בעת יציאתו למקום ה-4 במצעד האלבומים הקנדי ונכון להיום מכירותיו עומדות על 700 אלף עותקים במדינה מה שמזכה אותו ב-7 מעמדות פלטינה.
בבריטניה האלבום הגיע למקום ה-54 בלבד בעת יציאתו אך לאחר 30 שבועות הצליח להגיע למקום ה-10. נכון להיות מכירותיו במדינה עומדות על 600 אלף עותקים ובכך זכאי למעמד פלטינה כפולה.
באשר אירופה האלבום גם זכה להצלחה כאשר הגיע לראשי המצעדים של דנמרק, שווייץ והולנד, לחמישייה הפותחת באוסטריה, בלגיה, פינלנד, גרמניה ושוודיה ולעשירייה הפותחת באירלנד.
באוסטרליה וניו זילנד האלבום הגיע למקום 11 והגיע למעמד פלטינה כפולה עם מכירות של 140 עותקים באוסטרליה ומעמד זהב עם מכירות של 7,500 עותקים בניו זילנד.
נכון למאי 2010 מכירות האלבום עומדות על סך 10 מיליון עותקים.
על מנת לקדם את האלבום יצא ברקסטון לסיבוב ההופעות "Secrets Tour" בצפון אמריקה ואירופה אשר נמשך כשנה וחודשיים והתפרש על פני 150 הופעות.
האלבום כולל בתוכו את הלהיט "Un-Break My Heart" אשר נחשב לאחד מהשירים המצליחים ביותר בהיסטורית ארצות הברית.
Secret Dreams and Forbidden Fire (בעברית: חלומות סודיים ואש אסורה) הוא אלבום האולפן השישי של הזמרת-יוצרת הוולשית בוני טיילר.
האלבום יצא לאור ב-3 במאי 1986, על ידי חברת התקליטים קולומביה רקורדס.
ב- זכה האלבום לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכל.
AllMusic לעומת זאת, הפנו כלפי האלבום ביקורת שלילית, תוך שהעניקו לו ציון של שני כוכבי זהב בלבד.
ב-Deseret News קיבל האלבום דירוג של שלושה וחצי כוכבי זהב.
הסינגל הראשון מתוך האלבום הוא הלהיט "Holding Out for a Hero", אשר תיפקד גם כשיר הנושא של הסרט "פוטלוס".
"Sealed with a Kiss" (בעברית: "חתום בנשיקה") הוא שיר מאת פיטר אדל וגארי גלד.
השיר היה להיט בשנת 1962 בביצועו של בריאן היילנד.
לדברי גלד, השיר "היה מבוסס, אבל לא לגמרי, על תרגיל לחמש אצבעות מאת יוהאן סבסטיאן באך".
ההקלטה המקורית של השיר הייתה של להקת "The Four Voices", שהוציאה אותו כסינגל במאי 1960, אבל לא הפך ללהיט.
מילות השיר הן מנקודת המבט של אחד מזוג אוהבים, שנאלצים להיפרד בעונת הקיץ.
האוהב מבטיח לשלוח את אהבתו ואת חלומותיו כל יום במכתב ה"חתום בנשיקה".
השניים גם מבטיחים, בנשיקה אמיתית, שהם יחזרו להיות יחד בספטמבר.
ב-1962 הקליט בריאן היילנד, שהירבה לבצע שירים של אדל וגלד, גרסת כיסוי של השיר.
השיר נכנס למצעד ב-9 ביוני 1962, והגיע למקום השלישי, גם בבילבורד הוט 100 וגם במצעד הסינגלים הבריטי.
המוזיקאים שהקליטו את השיר עם בריאן היילנד, כללו את מונדל לואו, אל קאיולה בגיטרה, גארי גלד בפסנתר, ג'ורג' דוביבייה בבאס, בלאקי שאקנר בהרמוניקה, גארי צ'סטר על התופים, וסטיקס אוונס ואל רוג'רס בכלי הקשה.
ההקלטה בביצוע של היילנד יצאה לאור מחדש בשנת 1975, והגיעה למקום השביעי בממלכה המאוחדת.
היילנד הקליט את השיר גם בגרמנית.
הגרסה של גארי לואיס והפלייבויז
גארי לואיס והפלייבויז הקליטו גרסת כיסוי של השיר ב-1967 עבור האלבום "Gary Lewis Now!".
גרסה זו הגיעה למקום ה-19 במצעד בילבורד הוט 100.
ב-1972 הקליט בובי וינטון גרסה משלו לשיר, והיא הייתה השלישית במספר שהגיעה לארבעים הגדולים במצעד האמריקאי.
הסינגל הגיע למקום ה-19 במצעד הסינגלים של הבילבורד.
גרסה זו הגיעה למקום השני במצעד Adult Contemporary.
וינטון עיבד את השיר בעצמו, בצליל מודרני שכלל פתיחה בבונגו.
בעקבות הצלחת הסינגל הוציא וינטון אלבום בשם "Sealed With A Kiss" שהיה אף הוא רב מכר.
סינגל זה, והסינגל שאחריו "Every Day of My Life", סימל את הקאמבק של וינטון ב-1971. הזמר הופיע בתוכנית הטלוויזיה American Bandstand ותוכניות נוספות.
השיר דורג במקום ה-87 במצעד השנתי של 1971.
הגרסה של וינטון בוצעה בקדימון ובכתוביות הסיום של סרט האימה "All the Boys Love Mandy Lane" משנת 2007.
ב-1989 הקליט ג'ייסון דונובן גרסת כיסוי של השיר כסינגל השלישי מאלבום הבכורה שלו "Ten Good Reasons".
הסינגל הגיע למקום הראשון במצעד הסינגלים הבריטי ושהה בו במשך שבועיים.
הוא הגיע לראש המצעדים בפינלנד ובאירלנד.
Season of the Witch (בעברית: עונת המכשפה) הוא שיר רוק עממי-פסיכדלי שהוקלט על ידי הזמר-יוצר הסקוטי דונובן, מתוך אלבום האולפן השלישי שלו, Sunshine Superman.
הקרדיט על השיר שויך לדונובן, אך במרוצת השנים טען שון פיליפס, כי גם הוא חלק מיוצרי השיר.
בנוסף לכך, בגלל סכסוך עם חברת התקליטים של דונובן, המהדורה הבריטית של השיר הזה לא יצאה עד ליוני 1967.
לאורך השנים, הקליטו שלל אמנים שונים את השיר מחדש, ביניהם: ג'ולי דריסקול ובריאן אוגר והטריניטי (1967, Open); אל קופר וסטיבן סטילס (1968, Super Session); ולנה דל ריי (2019, Scary Stories to Tell in the Dark).
השיר הוקלט באולפני CBS בהוליווד, קליפורניה, שם הוקלט רוב אלבומו של דונובן, Sunshine Superman.
לדברי דונובן, הוא ושון פיליפס רצו ליצור "צליל רוק-קומבו" לשיר ובחרו כמה מוזיקאים מקומיים מהמועדונים המקומיים במטרה שיעזרו להם.
לבסוף הוחלט להקליט את השיר תוך שלני מיטלין נבחר לנגן על קלידים, דון בראון בגיטרה חשמלית, בובי ריי על הבס ו-"פאסט" אדי הו על תופים.
על כל התהליך פירט דונובן באוטוביוגרפיה שלו.
לינדזי פלאנר מ-AllMusic אמרה על השיר כי: "מעטים מהשירים שמשקפים בצורה כה מושלמת את שחר עידן הפופ הפסיכדלי בצורה המתאימה כמו 'Season of the Witch' של דונובן...
גם מבחינה מוזיקלית וגם מבחינה לירית השיר הצליח.
כמו כן, יש בשיר אווירה אפלולית מאוד ומסופרים בו מעין סיפורי פרנויות שונים".
ג'ון בוש תיאר את השיר "כאחד מהשירים הטובים ביותר באלבום".
לאחר כמה עשורים מצאתו המקורית של השיר, הקליטה הזמרת-יוצרת האמריקאית בשנת 2019, את השיר מחדש, והוציאה אותו כסינגל מתוך פסקול הסרט "סיפורים מפחידים שמספרים בחשיכה".
השיר יצא לאור ב-9 באוגוסט 2019, כסינגל השיווקי הראשון מתוך הפסקול.
השיר הגיע למקום ה-23 במצעד שירי הרוק.
ב-5 באוגוסט 2019, סרטי CBS ואנטרטיינמנט וואן הודיעו כי סרט האימה המצליח של גיירמו דל טורו "סיפורים מפחידים שמספרים בחשיכה" יעלה לאקרנים בליווי הקלטה מחודשת של השיר אותו תבצע לנה דל ריי.
כמו כן, גרסתה הושמעה בטריילר הרשמי הראשון של הסרט.
למחרת ב-6 באוגוסט, הפיצה תמונות של גיירמו דל טורו, כשהוא נמצא בשדרת הכוכבים של הוליווד, תוך שהפיצה טריילרים לשיר עצמו.
לבסוף, ב-9 באוגוסט 2019, יום עלייתו של הסרט לאקרנים, הפיצה דל ריי בשירותי הסטרימינג השונים את השיר.
באותו היום הוציאה את שיר המחאה שלה, "Looking for America".
דל טורו דיבר על הבחירה שלו בדל ריי, תוך שהצהיר "הערצתי את המוזיקה שלה כבר זמן מה והרגשתי במעיים שלי שהשיר תפור עליה.
ידעתי שתהיה לה ולשיר כימיה.
היא אמנית נהדרת והיה לי העונג להיות השותף שלה במסגרת הפרויקט הזה.
זה כבוד עבורי שפגשתי אותה".
מירקו פרלבליט מ-Vital Thrills, הילל את גרסתה של דל ריי, תוך שהילל גם את האסתטיקה של הסרט עצמו.
סוואנה סיצ'ורלה מ-Paste, הצהירה כי "דל ריי הצליחה לתפוס את התחושה הדוקרנית של סיפורי ליל כל הקדושים עליהם מתבסס הסרט".
"Secrets" (בעברית: "סודות") הוא סינגל של ה-DJ הקוסוברי רגארד, בשיתוף הזמרת והפזמונאית הבריטית ריי שיצא ב-23 באפריל 2020. הגרסה האקוסטית לשיר יצאה ב-12 ביוני 2020. הוידאו קליפ של השיר יצא ב-19 ביוני 2020.
Second Hand Songs הוא מאגר מידע מוזיקלי המרכז מידע על גרסאות כיסוי לשירים.
האתר הוקם בתחילת 2003 בידי בסטיאן דה זוטר, מתיאו דה זוטר ודניס מונסייר הבלגים.
בהמשך, נוספו כותבים נוספים ממדינות נוספות ברחבי העולם ובהן שוודיה, בריטניה, ברזיל, גרמניה והולנד.
האתר מקיף מעל 700 אלף גרסאות כיסוי, כ-90 אלף שירים מקוריים, 300 אלף קליפים וכ-135 אלף זמרים, להקות ומבצעים.
לכל שיר מוקדש עמוד נפרד ובו נסקרות כל גרסאות הכיסוי (לעיתים אף מאות).
לכל גרסה מוצג שם האמן המבצע, תאריך הביצוע או ההופעה הראשונים והמוזיקאים המשתתפים (מעבד, נגנים וכו').
האתר מקשר ליוטיוב וספוטיפיי לשמיעת השירים.
בנוסף למאגר המידע, מציע הארגון שירותי הסדרת זכויות יוצרים לתשלום תמלוגים לאמנים ומערכת פורומים לשיח על גרסאות הכיסוי ולאיתור מידע עליהן.
התשתית הטכנית של האתר מבוססת על תוכנת הויקי PmWiki ובנוי על בסיס מערכת דביאן, שרת Apache HTTP Server, מאגר נתונים PostgreSQL המקושרים באמצעות שפת PHP.
"Secret Love Song" (בעברית: "שיר אהבה סודי") הוא סינגל שהוקלט על ידי להקת הפופ הבריטית ליטל מיקס, בשיתוף עם הזמר-יוצר האמריקאי ג'ייסון דירולו.
השיר יצא לאור ב-3 בפברואר 2016, כסינגל מתוך אלבומה השלישי של הלהקה Get Weird, על ידי חברות התקליטים סייקו מיוזיק וקולומביה רקורדס.
השיר נכתב על ידי ג'יז אשורסט, אמה רוהאן, רייצ'ל פורנר וג'ייסון דירולו והופק על ידי ג'ייסון דזוזיו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-350 מיליון השמעות.
הקליפ הנלווה ש ל-"Secret Love Song" בוים על ידי פרנק בורין.
הוא צולם בגשר לונדון, ובגשר מצודת לונדון, בלונדון בממלכה המאוחדת ב-16 וב-17 בדצמבר 2015, בין השעות 13:00 עד 03:00 לפי שעון החוף.
הסצנות של ג'ייסון דירולו ב-8 בדצמבר 2015. בקליפ יש התייחסות להומוסקסואליות, הטרוסקסואליות ונישואים בין גזעיים.
מקוםתאריםמכירותאוסטרליה (ARIA)פלטינה 2×140,000אירלנד (IRMA)פלטינה15,000בריטניה (BPI)פלטינה 2×1,200,000דנמרק (IFPI Denmark)זהב45,000ניו זילנד (RMNZ)פלטינה15,000 מכירות + הזרמת מדיה בלבד
Second Contact (בעברית: מפגש שני) הוא הפרק הראשון בעונתה הראשונה של סדרת הטלוויזיה הבדיונית האמריקאית "מסע בין כוכבים: סיפונים תחתונים".
הפרק שודר לראשונה בארצות הברית ב-6 באוגוסט 2020 בשירות הסטרימינג CBS All Access.
הפרק נפתח ביומן קפטן בקולו של סג"ם בוימלר לפיו הסריטוס חונה בתחנת החלל דאגלס לתחזוקה והצטיידות, ולאחר מכן תמשיך למערכת הכוכבים גאלאר במטרה ליצור מגע שני עם המועצה הגאלארדונית העליונה.
סג"ם מארינר מגלה את בוימלר מקליט את יומן הקפטן המזויף בתוך ארון תחזוקה ולועגת לו.
מתברר שמארינר השיגה כמות גדולה של סחורה בלתי חוקית על תחנת החלל והשתכרה מוויסקי רומולאני.
בעוד היא מנופפת בבאת'לת קלינגוני שקיבלה, היא פוצעת בטעות את בוימלר ברגלו.
מעבורת ובה אנשי צוות חדשים נוחתת על הסריטוס.
בין אנשי הצוות החדשים נמצאת גם סג"ם טנדי, שמתלהבת מהספינה ומהתפקיד באופן מוחצן במיוחד, למרות אדישות איש הצוות שמקבל אותה.
היא מופנית להכוונה עם סג"ם בוימלר שעסוק באותו זמן בתיקון רפליקייטור מקולקל שמייצר בננות חמות ללא הפסקה.
טנדי מציגה את עצמה בפני בוימלר ובפני סג"ם מארינר שנמצאת איתו.
מארינר מציעה שלפני שתתייצב במרפאה, השלושה ילכו לסיור בהולודק.בהולודק מעלה מארינר חוף בהוואי, טנדי את מרכז אדאשאקה על אוריון, ובוימלר, שמתבקש גם הוא לבחור את המקום האהוב עליו, בוחר במנוע העיוות של הסריטוס.
בשלב זה נקרא בוימלר לגשר הפיקוד של הספינה.
טנדי מתלהבת מכך שבוימלר מגיע לגשר הפיקוד, אך מארינר מצננת את התלהבותה באומרה שסביר להניח שהוא נקרא לגשר במטרה לנקות משקה שנשפך.
מארינר מעלה תוכנה של אולימפיאדה גברית בעירום, וטנדי מציינת עד כמה ההולוגרמה מדייקת בפרטים.
על הכוכב הגאלארדוני, קומנדר ג'ק ראנסום מסיים את ביקורו אצל המועצה הגאלארדונית הגבוהה ומודיע לנציב שבהמשך יישלחו צוותים טכניים שיסייעו בבניית מערך התקשורת התת-חללי.
בדרכו מהמקום נעקץ ראנסום על ידי חרק מקומי, אך לא מייחס לכך חשיבות ומשתגר בחזרה לסריטוס.
הוא מבטל את שאלתו של סטיבנס אם בכוונתו להיבדק, והשניים קובעים למשקה.
בוימלר החושש מגיע לגשר הפיקוד כשהוא בהתקף חרדה מהמעמד, ונקרא לחדרה של הקפטן.
פרימן בחנת את תיקו האישי של בוימלר ושואלת אם הוא מעוניין להיות קפטן ביום מן הימים, והוא מאשר שהוא מקווה להגיע למעמד.
פרימן מציינת שהיא רואה בו מועמד פוטנציאלי לקידום, ומטילה עליו משימה סודית, לעקוב אחר מארינר במטרה להודיע לה אם היא עוברת על הכללים.
בוימלר מקבל על עצמו את המשימה.
בינתיים על הסריטוס, מתחיל הדייט של ראת'רפרד ובארנס.
השתל של ראת'רפרד מערים קשיים, אך לא נראה שלבארנס אכפת, והיא מציינת שגם אביה הוא סייבורג.
בוימלר ומארינר מתכוננים להשתגר אל פני הכוכב כחלק מצוות.
בוימלר, מתוח מהמשימה שקיבל מהקפטן, לא משועשע מהבדיחות של מארינר.
כשהם מגיעים לכוכב מארינר נעלמת.
ראת'רפרד ובארנס נהנים מהדייט כשלפתע נתקף ראנסום, שיושב אף הוא בבר, בהתקף והופך לזומבי עקב וירוס בו נדבק כתוצאה מעקיצת החרק, ומתחיל לתקוף את הצוות המבוהל.
אנשי הצוות שננשכו הופכים אף הם לזומבים.
ראת'רפרד ובראנס ממשיכים בדייט למרות המהומה סביבם.
על הכוכב, בוימלר עוקב אחרי מארינר ורואה שהיא מגניבה אספקה לרכב ונוהגת מהמקום.
מאחר שהוא חושד שהיא עוברת על החוקים, הוא מתחקה אחריה.
טנדי נכנסת למרפאה של הסריטוס ומופתעת למראה המהומה המתחוללת כשאנשי צוות רבים שנדבקו בווירוס מרותקים למיטותיהם, ופולטים נוזל שחור מפיהם.
קצינת הרפואה הראשית, קייטיאנית בשם ט'אנה, מורה לה לסייע בטיפול בחולים.
טנדי מציינת שהיא אמורה לפגוש את האח וסטלייק, וט'אנה מראה לה שגם הוא מרותק למיטה לאחר שנדבק.
טנדי מציגה את עצמה בפני וסטלייק המרותק, והוא בתגובה פולט עליה נוזל שחור.
בוימלר מגלה שמארינר נפגשת עם שני גאלארדונים ומעבירה אליהם את הטכנולוגיה שהעמיסה על הרכב.
הוא מתעמת איתה מיד, ומאיים עליה בנשק תוך שהוא מאשים אותה שהיא מוכרת נשק של הפדרציה לגאלארדונים.
היא מנסה להרגיע אותו, ובוימלר דורש הסבר.
הגאלארדונים מנסים לברוח, אך בוימלר מאיים עליהם בנשק.
מארינר הכעוסה מסבירה לו שהיא נותנת לגאלארדונים ציוד חקלאות מתקדם, ולא נשק.
בוימלר לא מאמין לה עד שהיא מראה לו את הציוד.
מתברר שהשניים התיידדו עם מארינר כשהגיעה לכוכב במפגש הראשון של הפדרציה עם הגאלארדונים, כששירתה על סיפונה של הקיטו.
מארינר, שידעה כמה זמן לוקח לבירוקרטיה לפעול, החליטה לקצר הליכים ולתת לשניים את הציוד באופן לא חוקי.
בשלב זה בורחים שני הגאלארדונים, אך הדבר מעורר מפלצת ענקית דמוית עכביש משנתה, והיא מתחילה לרדוף אחרי מארינר ובוימלר.
בוימלר ומארינר מתחבאים מהעכביש הענק, ומארינר הזועמת מסבירה לבוימלר שהכירה את החקלאים כשהגיעה למפגש הראשון עם הקיטו, והחליטה לסייע להם מבלי שיצטרכו לחכות לאישורים של צי הכוכבים.
היא נפטרת ממכשיר הקשר של בוימלר על מנת שלא יבקש להשתגר בחזרה לסריטוס לפני שיצליחו ללכוד מחדש את המפלצת, שמשמשת את החקלאים.
היא רוקמת תוכנית שמחייבת את השניים לפשוט את מדיהם.
השניים יוצרים ממדיהם בובות בצורתם, והעכביש תוקף אותן.
השניים קופצים על גבו אך בוימלר נופל והיצור בולע אותו.
מארינר מודאגת ומתכוונת להמם את היצור בעזרת אקדח הפייזר שלה, אך החקלאים מסבירים לה שהדבר יקלקל את החלב שהם מפיקים מהמפלצת, ושהיא מעוניינת רק לשאוב מבוימלר את הלחות שבגופו והוא לא ייפגע מכך.
על הסריטוס המצב מחמיר במהירות, ובארנס וראת'רפרד יוצאים להליכת חלל כדי להגיע לנקודת הכינוס שהוכרזה.
כשהם כמעט מגיעים, אחת הדלתות לא מזהה את חתימת מכשירי הקשר שלהם ולכן לא נפתחת.
בסופו של דבר ראת'רפרד מצליח לפתוח את הדלת וכשהיא נסגרת מאחוריהם ומפרידה אותם מהזומבים שמציפים את הספינה, בארנס מנשקת אותו.
ראת'רפרד מתעלם מחיזוריה, ונלהב הרבה יותר מהאתגר שבפיענוח התקלה הדלתות, מה שמביא את בארנס להתרחק ממנו בכעס.
במרפאה מתברר שחומר הרדמה אינו משפיע על חברי הצוות הנגועים בווירוס הזעם, וטנדי נאלצת לטפל בחולים ובפצועים ללא חפיפה מסודרת.
לאחר שמפלצת העכביש משחררת את בוימלר, כשהוא מכוסה בריר הוורוד שהיא פולטת, מתוודה בוימלר בפני מארינר שהוטלה עליו המשימה לעקוב אחריה, ומציין שבכוונתו להלשין עליה.
מארינר אינה מתרגשת, אך מביעה חוסר הבנה להערצה שבוימלר רוכש לצוות הפיקוד.
השניים משתגרים לסריטוס ומגלים את המהומה המתרחשת על הסיפון.
בעוד הם מתגוננים מחברי הצוות החולים, מגלה ד"ר ט'אנה שהריר הוורוד על גופו של בוימלר מהווה סם נגד לווירוס הזעם שהפך את הצוות לזומבים, ומכינה ממנו תרופה אותה היא משחררת דרך מערכות האוורור של הסריטוס.
לאחר שכל חברי הצוות מחלימים מזמינה קפטן פרימן את בוימלר למשרדה.
לפני שהיא מתפנה אליו הוא שומע אותה מקליטה יומן קפטן בו היא מספרת כיצד הצליחו חברי סגל הפיקוד לחסל את האיום, מבלי להזכיר את הסגל הזוטר כלל.
כשהיא פונה לבוימלר ומבקשת ממנו לדעת אם מארינר עברה על נוהלי הצי, הוא טוען שמארינר פעלה בדיוק לפי הנהלים.
היא משחררת את בוימלר ומתקשרת לאדמירל המוצב על הקיטו, ספינה שבה שירתה מארינר לפני כן, ומבקשת ממנו לקבל אותה בחזרה לספינתו כפי שהבטיח במקרה שהיא לא תשתלב על הסריטוס.
האדמירל מתחמק, ופרימן צועקת עליו "היא גם הבת שלך", ומגלה בכך שמארינר היא למעשה בתה.
ארבעת חברי הסגל הזוטרים חוגגים בבר על הספינה, ובוימלר מתוודה בפני מארינר שלבסוף לא הלשין עליה.
מארינר הנלהבת מודיעה לו שמעתה ואילך תקדיש את כל מרצה במטרה להושיב אותו על כיסא הקפטן ביום מן הימים.
לפרק ציון 6.4 באתר האינטרנט IMDb.
ציון זה הוא הנמוך ביותר מבין פרקי העונה הראשונה.
דניאל פינברג מההוליווד ריפורטר כתב בביקורת על הפרק כי הוא שופע באזכורים ותזכורות מתוך הזיכיון, אך מכיל מעט מדי בדיחות של ממש.
בביקורת נכתב עוד שעל בסיס ארבעת הפרקים ששוחררו למבקרים, מדובר בלא יותר ממילוי זמן עד ליציאת עונה חדשה של הסדרות "דיסקברי" או "פיקארד".
בביקורת נכתב שהסדרה מחליפה בדיחות של ממש באזכורים משעשעים מתוך הסדרות הקודמות, שבלעדיהם נשארים עם מעט מאוד עלילה.
קית' דקנדידו מהאתר של הוצאת הספרים כתב שבעוד שעלילת הפרק מבריקה, הרי שהניסיון להצחיק בכוח והנטייה לחזור על בדיחות ארוכות מדי פוגעים בזרימת עלילת הפרק.
עוד מציין הכותב שהרבה מהבדיחות אינן מצחיקות, האינטראקציות בין הדמויות נדושות מדי והגיבורים אינם מעניינים מספיק.
המבקר ציין לחיוב את דמותה של ט'אנה.
ריאן בריט מהאתר נתן לפרק ציון של 4 מתוך 5 כוכבים, וציין שהפרק אמנם אינו מושלם, אך המיקוד המצומצם של הפרק הביא למיקוד בדמויות, והדמויות מרגישות נכונות.
הן מרגישות כחלק מצי הכוכבים, והגם שהן עדיין לא דמויות של "גיבורים", הן מרגישות חלק מזיכיון "מסע בין כוכבים" וברור שנכתבו באהבה.
אנתוני פסקל מהאתר כתב ביקורת חיובית לפרק, תוך שהוא מציין שהפרק מצחיק מאוד, ושההומור יעבוד הן על מעריצים שרופים והן על מי שאינם בקיאים בזיכיון.
הכותב ציין שהדמויות כתובות היטב וכי האינטראקציה ביניהם יוצרת עומק.
בעיקר ציין את טואוני ניוסם שמוסיפה לדמותה של מארינר שכבות.
עוד ציין כי מייק מקמהן הצליח ליצור סדרה שמזכירה סיטקום, בעלת לב שמצליחה ללמד גם שיעורים חיוביים לחיים.
לדבריו הסדרה מצליחה ליצור קומדיה מבלי לצחוק על "מסע בין כוכבים" ותוך שימת לב לפרטים השונים על מנת להתאים את הסדרה לתקופת "הדור הבא" שבו היא מתרחשת.
סקוט קולורה מהאתר IGN כתב שהסדרה היא תוספת מוצלחת ליקום שברא ג'ין רודנברי ושניכר שיוצר הסדרה אוהב את היקום הזה בכל לבו, ומכיר אותו היטב.
הוא ציין שגם אם לא כל הבדיחות בפרק הראשון הצליחו, הרי שברור שצוות השחקנים נהנה מאוד ושהאנימציה חלקה ותגרום הנאה למעריצי "הדור הבא".
הוא ציין שהאזכורים הרבים לא יפריעו למצטרפים חדשים ללא היכרות מוקדמת, וסיכם בכך שעתיד הסדרה נראה ורוד.
סקוט סנודן מהאתר כתב שכל האידיאלים של "מסע בין כוכבים" מתקיימים בתוכנית.
הוא ציין שהוא מקווה שהסדרה תצליח להיפטר מכמה קלישאות, אך שההומור מגיע בכמויות, שהצופים יצחקו הרבה יותר משציפו ויקוו שהסדרה תמשיך להשתפר.
סנודן ציין שיש מספיק אזכורים לתרבות פופולרית על מנת שכולם ייצאו מרוצים.
עוד הוסיף סנודן שהוא מקווה שכמות האזכורים לסדרות טרק אחרות תישאר מינימלית ולא תוכנס בכוח לכל סצנה.
פרקי הסדרה מלאים ביצי פסחא שנוגעות בעיקר לזיכיון מסע בין כוכבים, אך גם לתרבות הפופולרית בכלל.
מאז "הדור הבא" ישנה מסורת לפיה בכל פרק של סדרה חדשה מופיעה דמות מאחת הסדרות הקודמות.
בתחילת הפרולוג בוימלר סגור בתוך ארון שירות.
התפאורה המצוירת חשוכה וקשה להבחין בפרטים שסביבו, אך מעריצים חדי עין גילו שבין הגרוטאות והחפצים הפזורים בארון ניתן למצוא את נומאד (Nomad MK-15c), גשושית רצחנית שהופיעה כאויב העיקרי בפרק "The Changeling" בסדרה המקורית.
בסצנה בה מופיעה טנדי לראשונה, ניתן לראות חברת צוות שחובשת וייזור, מכשיר שמסייע לעיוורים לראות, בדומה לג'ורדי לה פורג' מ"הדור הבא".
במהלך הסיור שעורך בוימלר לטנדי בספינה, הוא מציג לה על המפה את חדרי המבצעים (Ops) השונים, ומציין בין השאר חדר מבצעים ללווייתנאים (Cetacean ops).
אזכור זה נשמע לראשונה בפרק "Yesterday's Enterprise" מהסדרה "הדור הבא".
לאחר מכן צוין בפרק "The Perfect Mate" מאותה סדרה שעל האנטרפרייז-D יש דולפינים.
במהלך הסיור מתברר שאנשי הסיפונים התחתונים ישנים במסדרון ארוך שבשני צידיו תאים ובהם מיטות קומתיים.
עובדה זו מתייחסת לסרט "מסע בין כוכבים 6: הארץ הלא נודעת" שבו נראים לראשונה אנשי צוות זוטרים שישנים בצורה דומה.
בוימלר מציין שמגוריהם צמודים ל"מקלחות הקוליות" (Sonic Showers).